hy en hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy it hy hy en en hy hy hy en en hy hy hy hy hy nl hy hy hy en hy hy en en hy hy hy hy hy hy hy hy hy hy hy hy hy en hy hy hy hy hy
Գուգլին այլընտրանք. Տեղեկատվություն փնտրելու լավագույն գործիքներ - jff.am
Համացանցում տեղեկատվության որոնման հարցում Գուգլն (Google) առաջնային դերակատարություն ունի, սակայն կան բազում այլ գործիքներ, որոնք կարող են փոխարինել Գուգլին, եթե վերջինս չունի պատասխան: Գուգլը հսկայական աշխատանք է կատարում կայքերի որոնման հարցում՝ փորձելով ակնթարթորեն պատասխանել փնտրվող հարցերին: Սակայն բոլոր հարցերը չէ, որ իրենց պատասխանները գտնում են արդյունքների առաջին էջում:
JNews-ը ներկայացնում է Lifehacker.com կայքում ներկայացված որոնողական գործիքների մասին նյութը, որն օգտակար է տարբեր ոլորտներին վերաբերող հարցերի պատասխանները հեշտությամբ գտնելու համար:
JNews-ը ներկայացնում է Lifehacker.com կայքում ներկայացված որոնողական գործիքների մասին նյութը, որն օգտակար է տարբեր ոլորտներին վերաբերող հարցերի պատասխանները հեշտությամբ գտնելու համար:
Wolfram Alpha հաշվողական գործիք
Եթե Գուգլը կարող է ամենօրյա կենցաղային հարցերի պատասխաններ տալ, օրինակ, թե քանի ունցիա է բաժակը, ապա Wolfram Alpha-ն կարող է տեղեկացնել ցանկացած ոլորտում միջին աշխատավարձի մասին կամ կատարել կարևոր ֆինանսական հաշվարկներ:
Այս կայքի միջոցով հնարավոր է հաշվարկել անգամ արյան մեջ ալկոհոլի պարունակությունը: Կայքը հիանալի հնարավորություն է խորը հետազոտություններ և հաշվարկներ կատարելու համար:
Գործածեք ֆորումները պատասխաններ ստանալու իրական մարդկանցից
Ոչ բոլոր հարցերն են, որ ունեն պարզ, ուղիղ պատասխաններ: Եթե խնդիրը խիստ մասնագիտական է և անհասկանալի, կամ եթե կարիք կա անհատական կարծիքի և փորձի, ֆորումները հիանալի վայր են մարդկանցից չզտված պատասխաններ ստանալու համար: Ֆորումներից օգտվելիս երկու տարբերակ ունեք՝ ընդհանուր կայքեր, որոնք ունեն ամեն ինչի վերաբերյալ պատասխան, և կոնկրետ ուղղվածության ֆորումներ, որտեղ  կոնկրետ ոլորտի հետ կապված հարցերի պատասխանները կարելի է ստանալ փորձագետներից: Ստորև ներկայացված են լավագույն աղբյուրները՝
Շարքային օգտատիրոջ համար Ռեդիթը վայր է, որտեղ մարդիկ տեղադրում են ծիծաղաշարժ նկարներ, հրապարակում ընթացիկ իրադարձությունների վերաբերյալ հղումներ, երբեմն էլ հարցազրույց վարում հայտնի մարդկանց հետ: Սակայն օգտատերերը կարող են ստեղծել նաև ենթառեդիթներ (subreddit), որոնք կենտրոնանում են այն ամենի վրա, ինչ նրանք են ցանկանում: Արդեն գոյություն ունեն ենթաֆորումներ հետևյալ թեմաների շուրջ՝ անձնական ֆինանսներ, հարաբերություններ, գիտություն  և բազում այլ թեմաներ, որոնք Գուգլում գտնելը հեշտ չէ: Ռեդիթը նույնիսկ կարող է օգնել գտնելու օգտակար ենթառեդիթներ:
StackExchange գործիքը բացարձակ պատասխաններ է տալիս ձեր հարցերին
Ինչպես Ռեդիթը, StackExchange-ը ևս ունի ենթաբաժիններ՝ նվիրված կոնկրետ թեմաների` հեծանիվից մինչև գարեջուր: Սակայն ի տարբերություն  Ռեդիթի` այս գործիքը հիմնականում կենտրոնացված է հարցեր բարձրացնելու և պատասխաններ ստանալու վրա (ի հակադրություն նորություններ կամ զվարճալի նկարներ հրապարակելուն): Այստեղ ենթաբաժինները չեն ստեղծվում օգտատերերի կողմից, ուստի դրանք այնքան շատ չեն, որքան Ռեդիթում, սակայն այն ներկայացնում է մասնագիտական, արժեքավոր պատասխաններ:  Եթե չեք կարողանում գտնել ձեզ հետաքրքրող հարցերի պատասխանները կամ ցանկանում եք պատասխաններ ստանալ այն մարդկանցից, ովքեր գիտեն, թե ինչի մասին են խոսում, ուրեմն այս հարթակը հիանալի ընտրություն է ձեզ համար: Իհարկե, նախքան հարց տալը փնտրեք՝ արդյոք նախկինում որևէ մեկը տվել է այդ հարցը, թե՝ ոչ:
Toopsy-ն վերլուծում է Թվիթերի ընթացիկ տվյալների հոսքը
Թվիթերը խրախուսում է ներկա ժամանակում արված հրապարակումները, ինչը նշանակում է, որ այն եզակի հարթակ է ընթացիկ իրադարձությունների վերաբերյալ տեղեկատվություն տարածելու հարցում: Այն աներևակայելի հագեցած է, և դժվար է մաղել տեղեկատվությունը: Toopsy-ն հեշտացնում է այդ գործը: Այն կարող է զտել տեղեկատվությունը՝ ըստ ժամանակի, հավաքված տեսանյութերի, նկարների և հղումների և նույնիսկ վերլուծել կարծիքները: Այն նույնիսկ կարող է որոշել, թե թվիթերյան որ հաշիվներն են ավելի մեծ ազդեցություն ունեցել այս կամ այն թեմայի վրա:
Wayback Machine-ը ցույց է տալիս անցյալի համացանցը
Համացանցը մշտապես փոփոխվում է, և այն, ինչ փնտրում եք, կարող է հեռացված լինել կամ փոխված: Archive.org-ը շահույթ չհետապնդող կազմակերպություն է, որը պահպանում է անվճար ֆիլմերի, տեսանյութերի և տեքստերի պատճեները: Վերջինիս ամենաօգտակար գործիքներից է կայքի առաջին էջում տեղադրված Wayback Machine–ը (հայերեն թարգմ.` ժամանակի մեքենա):
Այն թափանցում է կայքեր և պահպանում այդ կայքերի ճեպապատկերները: Նրա արխիվում հնարավոր է տեսնել երբևէ գործած ցանկացած կայք:
Շատերը կպնդեն, որ քաղաքական նորություններ կարդալիս պետք չէ ուշադրություն դարձնել մեկնաբանություններին: Սակայն, եթե ցանկանում եք ստանալ հարաբերություններին վերաբերող խորհուրդ կամ պարզել՝ ինչպես պետք է բացել կենսաթոշակային հաշիվ, ապա կարևոր է ծանոթանալ տարբեր տեսակետների: Վերոնշյալ գործիքներն ունեն նաև քվեարկման համակարգեր: Սա հնարավորություն է տալիս հասկանալու՝ ում կարծիքի հետ է հանրությունը համաձայն:
Համոզիչ լինելը և ճիշտ լինելը միշտ չէ, որ նույնն են: Օրինակ՝ չճշգրտված գիտական «փաստերը» կարող են շատ հեշտությամբ տարածվել, քանի որ դրանք կրկնող մարդիկ ավելին չգիտեն: Ուստի, նախքան կարդացած որևէ բանի հետ համաձայնելը, պետք է ուսումնասիրել այն: Օրինակ՝ ֆորումներում կարելի է ստուգել խորհուրդ տվող անձանց պրոֆիլները, աղբյուրները, որոնցից նրանք օգտվում են:
Մի վախեցեք հարցնել (քաղաքավարի)
Դպրոցում կարող էիք ուսուցիչներին խնդրել բացատրել այն, ինչ չէիք հասկանում: Համացանցում, ցավոք, այդ նույն կանոնները չեն գործում, սակայն այստեղ նույնպես կան շատ մարդիկ, ովքեր պատրաստակամ են օգնելու ձեզ, եթե խնդրեք բարեկիրթ ձևով: Օրինակ՝ Lifehacker կայքի Hackerspace բլոգն ամեն շաբաթ անցկացնում է բաց քննարկում, որի ընթացքում ընթերցողները կարող են տարբեր թեմաների առնչվող հարցեր ուղղել միմյանց:
Այսպիսով, միայն Գուգլը բավարար չէ բազմաբնույթ հարցերի պատասխանները ստանալու համար. կան մի շարք այլ օգտակար գործիքներ ևս: Փորձարկեք դրանք:
ԼՀԱ-ն իրականացնում է մեդիա ոլորտին առնչվող դասընթացներ, հետազոտական գործունեություն, հրատարակում մասնագիտական գրքեր, ստեղծում թվային նորարարական հարթակներ և հանդես է գալիս տեղեկատվական և հասարակական նախաձեռնություններով:
Neve | Powered by WordPress
Լրագրողներ հանուն ապագայի ՀԿ
Ազատության 24, 3-րդ հարկ, 310 սենյակ
Հեռախոսներ`+374 96 20 45 67